بهاي عيوني شفتج لا تنكرين
وهذا الوجه ما يخفى عليه
مو انا اللي شفتج .. لا تكولين !..
اميزج لو جنتي بين ميه ..
صحيح وياج ، جايز تغلط العين
بس الكَلب شافج كَال هيّه
اكولج وين شفتج اذا تردين
بالمكان اللي جنّا نكعد بيه سويه
واقولج حتى انتي إشجنتي تلبسين
من شفته عليج شصار بيه
يـبـه.. نفس اللبس هذا اللي قبل شهرين
جبته بعيد ميلادج هديه
وهاي الساعه بيدج ما تذكرين
جبتها بسبب تأخيرج عليه
المحابس و التراجي و كحلة العين
نسيتي آنا جايبهن بايديه..
قناني العطر جانت وحده و اثنين
او سويتج صدك اجمل بنيه..
جبت لج كل شي حتى انتي تتحلين بيهن مو إليـه
حصة غيري صاير تعب السنين
وانا بس المشترى صاير عليه .. .. .. ..